Здравейте,  

Имаме имот във вилна зона в близост до град Пловдив. Бихме искали да се установим за постоянно там и съответно ще трябва да си променим постоянния адрес.  

Проблемът е, че улиците не са именувани.  

Какво може да се направи в този случай?




Именуване на улица във вилна зона
=================================

 

Здравейте, Ваня Кабзималоваq 


съветът ми е да отправите писмено запитване в горния смисъл до Кмета на община Пловдив, който е компетентен в този случай, като изискате получаването на писмен отговор. Считам, че за Вашия случай е приложим чл. 89, ал. 4 от ЗГР.


Поздрави,  

адв. Николина Митова




Здравейте, адв. Митова, 


благодаря за отговора. Тук става въпрос за вилна зона и според чл. 89,ал. 4 ЗГР е възможно като адрес да се впише името на местността, когато имотът е извън регулацията на населеното място:


,,Чл. 89. (В сила от 1.01.2000 г.) (1) Адресът е еднозначното описание на мястото, където лицето живее или където то получава кореспонденцията си.  

(2) Адресът в Република България се състои задължително от името на областта, общината и населеното място.  

(3) (Изм. – ДВ, бр. 39 от 2011 г., в сила от 20.05.2011 г.) В зависимост от мястото, което описва, адресът може да включва и наименование на локализационна единица (площад, булевард, улица, жилищен комплекс, квартал и други), номер, вход, етаж, апартамент. Номерът на локализационната единица може да се състои от комбинация, съдържаща до четири символа, като първите три задължително са цифри, а последният символ е буква. Входът се обозначава с една буква или с число до две цифри. Етажът се обозначава с число до две цифри. Апартаментът се обозначава с число до три цифри.  

(4) Когато адресът е извън регулацията на населеното място, вместо данните по ал. 3 се вписва името на местността от землището му.”


Това означава ли, че в случая не е необходимо именуването на улица и че като постоянен адрес може да се впише директно местността, където е имотът?


Поздрави,




Здравейте, Ваня Кабзималова,


правомощие на общинския съвет е именуването на улиците в съответната община, поради което можете да подадете писмено заявление в местната община.


Поздрави,  

адв. Николина Митова  

0898 300392


